Ye d'orichen chermanico, en concreto se remonta a lo francico -ing. David A.Pharies considera que l'aragonés adaptó este sufixo dende l'occitán u catalán, seguindo as ideyas que siempre preban d'explicar esta clase d'elementos comuns con os idiomas galo-romances como foranas por estar diferent d'as ibero-romances que esperarían trobar. Esta clase de sufixos pueden estar perfectament autoctonos por haber teniu una presencia melitar franca en l'alta Edat Meya a l'egual que en Catalunya y Occitania.